

 **GRADSKO VIJEĆE**

KLASA: 402-09/16-01/02 ***P R I J E D L O G***

URBROJ: 2186/18-02/1-17-20

U Ludbregu, 10.ožujka 2017.

 Na temelju članka 33. Statuta Grada Ludbrega („Službeni vjesnik Varaždinske županije“ br. 23/09, 17/13 i 40/13 – *pročišćeni tekst*) i članka 20. stavka 23. Pravilnika o provedbi Mjere 07 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014.-2020. (NN 71/16, NN 15/17, 17/17), Gradsko vijeće Grada Ludbrega na 30. sjednici održanoj dana 10. ožujka 2017. godine, donosi:

**O D L U K U**

**o davanju suglasnosti za provedbu ulaganja na području jedinice lokalne samouprave Grada Ludbreg u naselju Ludbreg za provedbu projekta „Rekonstrukcija dijela zgrade i energetska obnova pročelja Centra za kulturu i informiranje Dragutin Novak Ludbreg“**

Članak 1.

Gradsko vijeće Grada Ludbrega daje suglasnost korisniku: Centar za kulturu i informiranje Dragutin Novak Ludbreg, Trg Svetog Trojstva 19, 42230 Ludbreg, OIB: 72149749030, za provedbu ulaganja u projekt pod nazivom **„Rekonstrukcija dijela zgrade i energetska obnova pročelja Centra za kulturu i informiranje Dragutin Novak Ludbreg“** na području grada Ludbrega u naselju Ludbreg

Članak 2.

Ova suglasnost se daje u svrhu prijave ulaganja iz članka 1. ove Odluke na Natječaj Programa ruralnog razvoja Republike Hrvatske za razdoblje 2014.-2020. za provedbu Podmjere 7.4.“ Ulaganja u pokretanje, poboljšanje ili proširenje temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“, tip operacije 7.4.1. Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ (NN 71/16, 15/17) te se njome ovlašćuje Centar za kulturu i informiranje Dragutin Novak Ludbreg za prijavu na Natječaj.

Članak 3.

Suglasnost se daje na temelju Priloga „Opis projekta/operacije“ i čini njezin sastavni dio.

Članak 4.

Gradsko vijeće Grada Ludbrega ovom Odlukom potvrđuje da je projekt **„Rekonstrukcija dijela zgrade i energetska obnova pročelja Centra za kulturu i informiranje Dragutin Novak Ludbreg“** od posebnog interesa za lokalno stanovništvo.

Članak 5.

Projekt i nastali rezultati po projektu namijenjeni su javnoj upotrebi i korištenju u edukativnom, sportskom, rekreativnom i socijalnom smislu i bit će javno dostupni različitim pojedincima, društvenim i interesnim skupinama.

Članak 6.

Projekt **„Rekonstrukcija dijela zgrade i energetska obnova pročelja Centra za kulturu i informiranje Dragutin Novak Ludbreg“** je usklađen sa strateškim razvojnim programom te prostornim planom Grada Ludbrega, a što je razvidno iz Priloga „Opis projekta/operacije“.

Članak 7.

Ova Odluka stupa na snagu prvog dana od dana objave u „Službenom vjesniku Varaždinske županije“.

 Predsjednica Gradskog vijeća:

 Renata Potočnik

**OBRAZLOŽENJE ODLUKE**

**o davanju suglasnosti za provedbu ulaganja na području jedinice lokalne samouprave Grada Ludbrega u naselju Ludbreg za provedbu projekta „Rekonstrukcija dijela zgrade i energetska obnova pročelja Centra za kulturu i informiranje Dragutin Novak Ludbreg”**

 Predložena Odluka izrađena je u skladu sa Pravilnikom o provedbi Mjere 07 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014.-2020. (NN 71/2016) podmjerom 7.4. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“, tip operacije 7.4.1. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu **i izmjenama i dopunama Pravilnika o provedbi Mjere 07** „**Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014.-2020 (NN 15/2017), objavljenog dana 24.02.2017. kao i Ispravaka Pravilnika o izmjenama i dopunama Pravilnika o provedbi Mjere 07 »Temeljne usluge i obnova sela u ruralnim područjima« iz Programa ruralnog razvoja Republike Hrvatske za razdoblje 2014. – 2020. (NN 17/2017), objavljenog dana 27.02.2017.**

 Na temelju članka 20., stavka 23. Pravilnika korisnik tj. Centar za kulturu i informiranje Dragutin Novak dužan je uz Zahtjev za potporu priložiti Odluku predstavničkog tijela jedinice lokalne samouprave o suglasnosti za provedbu ulaganja na području jedinice lokalne samouprave, stoga se predlaže Gradskom vijeću usvajanje ove Odluke u predloženom tekstu.